**Informácia o spracúvaní osobných údajov**

**pre používateľov knižnično-informačných služieb CVTI SR**

v súlade s nariadením Európskeho parlamentu a Rady (EÚ) 2016/679 z 27. apríla 2016   
o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej aj ako „GDPR“)

Ako používateľ knižnično-informačných služieb, ktoré Vám ako knižnica poskytujeme, ste *dotknutou osobou* t. j. osobou, ktorej osobné údaje spracúvame. Taktiež spracúvame osobné údaje fyzickej osoby, ktorá bola poverená používateľom, ktorý je právnickou osobou. Preto si prosím prečítajte nasledujúce informácie, ako spracúvame Vaše osobné údaje.

Naše knižnično-informačné služby Vám poskytujeme v súlade so zákonom č. 126/2015 Z. z.   
o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb.   
o priestupkoch v znení neskorších predpisov v znení zákona č. 38/2014 Z. z., v znení neskorších predpisov (ďalej len „***zákon o knižniciach***“).

**Kto je prevádzkovateľom osobných údajov?**

Prevádzkovateľ: **Centrum vedecko-technických informácií Slovenskej republiky**, Lamačská cesta 7315/8A, 811 04 Bratislava, kontaktné údaje: tel. č. (sekretariát riaditeľa) 02/69 253 102, e- mail: **sekretariat@cvtisr.sk**

Kontakt na zodpovednú osobu: **gdpr@cvtisr.sk**

V prípade otázok k spracúvaniu osobných údajov alebo ak si chcete uplatniť svoje práva v súvislosti so spracúvaním Vašich osobných údajov, kontaktuje prosím prevádzkovateľa prostredníctvom vyššie uvedeného e-mailu. Vaše práva si môžete uplatniť aj písomne doručením (poštou alebo osobne) na vyššie uvedenú adresu prevádzkovateľa.

**Odkiaľ získavame Vaše osobné údaje?**

Osobné údaje získavame priamo od Vás pri prihlásení sa do našej knižnice alebo následne pri poskytovaní knižnično-informačných služieb.

Vaše údaje, ak ste kontaktnou osobou, nám v niektorých prípadoch môže poskytnúť aj Váš zamestnávateľ, ktorý je používateľom našich služieb a to v súlade s ust. § 78 ods. 3 zákona č. 18/2018 Z.z. o ochrane osobných údajov a o zmene a doplnení niektorých zákonov. V tomto prípade spracúvame titul, meno a priezvisko, funkciu či pracovnú pozíciu a Vašu väzbu na danú právnickú osobu.

**Osobné údaje spracúvame na nasledovných právnych základoch:**

* na základe splnenia úlohy realizovanej vo verejnom záujme (čl. 6 ods. 1 písm. e) GDPR)
* na základe zmluvných vzťahov (čl. 6 ods. 1 písm. b) GDPR)
* na oprávnených záujmoch prevádzkovateľa (čl. 6 ods. 1 písm. f) GDPR)
* súhlas dotknutej osoby (čl. 6 ods. 1 písm. a) GDPR).

*Dotknutá osoba je taktiež povinná poskytnúť osobné údaje v prípadoch kedy je ich poskytnutie* ***zmluvnou požiadavkou*** *vyplývajúcou zo zmluvy uzatvorenej medzi prevádzkovateľom a dotknutou osobou. V opačnom prípade by ich neposkytnutie mohlo znemožniť plnenie zmluvy.*

*V prípade, ak je spracúvanie osobných údajov nevyhnutné na* ***splnenie úlohy realizovanej vo verejnom záujme (čl. 6 ods. 1 písm. e) GDPR) alebo na oprávnených záujmoch prevádzkovateľa****, dotknutá osoba má právo kedykoľvek* ***namietať*** *z dôvodov týkajúcich sa jej konkrétnej situácie* ***proti spracúvaniu*** *jej osobných údajov vykonávanom na tomto právnom základe.*

**Akú dlhú dobu budeme uchovávať Vaše osobné údaje?**

Osobné údaje budeme uchovávať po dobu nevyhnutnú na dosiahnutie účelu, na ktorý sa osobné údaje spracúvajú. Pokiaľ sú Vaše osobné údaje spracúvané v rámci plnenia zákonných povinností prevádzkovateľa a právny predpis určuje dobu uchovávania alebo kritériá na jej určenie, budeme osobné údaje a súvisiacu dokumentáciu uchovávať po dobu vyžadovanú príslušným právnym predpisom.

Na uchovávanie osobných údajov, ktoré o Vás spracúvame sa vzťahuje zákon č. 395/2002 Z. z.   
o archívoch a registratúrach v znení neskorších predpisov v spojení s Registratúrnym plánom prevádzkovateľa.

Podrobnejšie informácie o dobe uchovávania nájdete ďalej v tomto dokumente.

**Na aké účely spracúvame Vaše osobné údaje a aký je právny základ ich spracúvania?**

* **poskytovanie knižnično-informačných služieb**

V rámci tohto účelu poskytujeme našim používateľom *najmä* výpožičky knižničných dokumentov v knižnici a mimo jej priestorov, prístup ku knižničnému katalógu, prístup k elektronickému katalógu knižnice, prístup k webovému sídlu knižnice, sprístupnenie elektronickej zbierky v knižnici, reprografické a digitalizačné služby, rešeršné služby, poradensko-konzultačné služby, vzdelávacie podujatia.

Zákon o knižniciach (§ 18) nám dáva oprávnenie na účel poskytovania knižnično-informačných služieb spracovávať osobné údaje našich aktívnych používateľov v rozsahu: *meno, priezvisko, titul, adresa trvalého bydliska, adresa prechodného bydliska, dátum a miesto narodenia, číslo dokladu totožnosti a jeho platnosť, najvyššie dosiahnuté vzdelanie, telefónne číslo, emailová adresa*.

Vaše osobné údaje v rozsahu podľa § 18 zákona o knižniciach spracúvame na právnom základe: ***spracúvanie je nevyhnutné na splnenie úlohy realizovanej vo verejnom záujme*** (čl. 6 ods. 1 písm. e) GDPR). Knižnično-informačné služby ako súčasť zabezpečenia práva na informácie, sú v zmysle zákona službou vo verejnom záujme.

Tieto údaje potrebujeme, aby sme Vám mohli naše knižničné služby poskytnúť a aby sme s Vami vedeli komunikovať, ak je to potrebné v súvislosti s poskytovaním týchto služieb.

Doba uchovávania: po dobu používania knižnično-informačných služieb (do ukončenia registrácie v knižnici v súlade s Knižničným poriadkom). Dokumentácia k výpožičnej službe je následne v zmysle Registratúrneho plánu uchovávaná po dobu 5 rokov.

* **realizácia zmluvy s používateľom knižnično-informačných služieb a vedenie evidencie používateľov**

Prihlásením sa do knižnice a akceptovaním platného Knižničného poriadku prevádzkovateľa (v ktorom sú vymedzené podmienky poskytovania služieb), uzatvára používateľ knižnično-informačných služieb s prevádzkovateľom zmluvný vzťah.

Právnym základom spracúvania osobných údajov je v tomto prípade zmluvný vzťah (čl. 6 ods. 1 písm. b) GDPR). Na tento účel spracúvame napr. údaje o uskutočnených výpožičkách, údaje o finančných záväzkoch používateľa voči knižnici, údaj o zablokovaní členstva v knižnici, údaj o vykonaní rezervácie dokumentu na vypožičanie atď.

Doba uchovávania: po dobu používania knižnično-informačných služieb (do ukončenia registrácie v knižnici v súlade s Knižničným poriadkom). Dokumentácia k výpožičnej službe je následne v zmysle Registratúrneho plánu uchovávaná po dobu 5 rokov.

* **ochrana knižničného fondu a vymáhanie pohľadávok**

Právnym základom spracúvania osobných údajov na tento účel je oprávnený záujem prevádzkovateľa; ide najmä o údaje na virtuálnom knižničnom pase ako aj údaje o jeho strete či odcudzení, identifikačné a kontaktné údaje dlžníka a údaje dokumentujúce vznik pohľadávky (napr. škody spôsobenej poškodením či odcudzením vypožičaného dokumentu).

Oprávneným záujmom prevádzkovateľa je ***zabezpečiť ochranu pred zneužitím poskytovania služieb a zabrániť vzniku škôd***. Knižnica je povinná zabezpečiť ochranu alebo uloženie knižničného fondu tak, aby nemohlo dôjsť k jeho poškodeniu a odcudzeniu, pričom takéto spracúvanie údajov významne napomáha plneniu tejto povinnosti.

Máte právo kedykoľvek namietať z dôvodov týkajúcich sa Vašej konkrétnej situácie proti spracúvaniu Vašich osobných údajov založenom na tomto právnom základe (čl. 6 ods. 1 písm. f) GDPR – oprávnený záujem prevádzkovateľa).

Doba uchovávania: po dobu používania knižnično-informačných služieb (do ukončenia registrácie v knižnici v súlade s Knižničným poriadkom) a v prípade vzniku škody či pohľadávky do uplynutia prekluzívnych a premlčacích lehôt; v prípade súdneho sporu, exekučného alebo iného konania je súvisiaca dokumentácia uchovávaná 10 rokov od právoplatného skončenia konania resp. od vysporiadania vymáhaného právneho nároku.

* **poskytovanie knižnično-informačných služieb a zabezpečenie komunikácie s používateľom – právnickou osobou (kontaktné osoby)**

Na tento účel spracúvame osobné údaje kontaktných (poverených) fyzických osôb používateľa, ktorý je právnickou osobou.  Údaje dotknutých osôb spracúvame na tento účel na základe oprávneného záujmu prevádzkovateľa ***zabezpečiť efektívne poskytovanie služieb a komunikáciu s používateľom***.

Máte právo kedykoľvek namietať z dôvodov týkajúcich sa Vašej konkrétnej situácie proti spracúvaniu Vašich osobných údajov založenom na tomto právnom základe (čl. 6 ods. 1 písm. f) GDPR – oprávnený záujem prevádzkovateľa).

Doba uchovávania: po dobu používania knižnično-informačných služieb používateľa – právnickej osoby (do ukončenia registrácie v knižnici v súlade s Knižničným poriadkom). Dokumentácia k výpožičnej službe je následne v zmysle Registratúrneho plánu uchovávaná po dobu 5 rokov.

* **zasielanie elektronických newslettrov a e-mailových správ o novinkách, produktoch, službách, podujatiach, súťažiach a iných akciách prevádzkovateľa**

Na tento účel budeme spracúvať Vašu mailovú adresu v prípade, ak nám na to udelíte svoj súhlas.

Poskytovanie osobných údajov na uvedený účel nie je zákonnou ani zmluvnou požiadavkou ani požiadavkou, ktorá je potrebná na uzavretie zmluvy. Súhlas je dobrovoľný.

Dotknutá osoba má právo svoj súhlas kedykoľvek odvolať. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním. Súhlas je možné odvolať písomne na adrese sídla prevádzkovateľa alebo e-mailom na adresu **kniznica@cvtisr.sk** alebo kliknutím na linku na zrušenie odberu, ktorú obsahuje každá doručená správa marketingovej komunikácie.

Doba uchovávania: 5 rokov od udelenia súhlasu.

* **realizácia projektu zameraného na skvalitnenie informačného zabezpečenia výskumu a vývoja a služieb pre výskum a vývoj**

Na tento účel budeme spracúvať údaj o tom, či ste alebo nie ste študentom doktorandského štúdia vlastnej organizácie príp. partnerov v projekte alebo výskumníkom vlastnej organizácie a partnerov v projekte a ak ste takouto osobou, údaj o Vašom pohlaví a vek (v prípade výskumníkov).

Vaše osobné údaje spracúvame na právnom základe: ***spracúvanie je nevyhnutné na splnenie úlohy realizovanej vo verejnom záujme*** (čl. 6 ods. 1 písm. e) GDPR). Úlohou prevádzkovateľa v zmysle Štatútu CVTI SR je prispievať k rozvoju vedy, techniky, vzdelávania a to o.i. aj predkladaním a realizáciou projektov zameraných na skvalitnenie informačného zabezpečenia výskumu a vývoja a služieb pre výskum a vývoj. Prevádzkovateľ tiež musí plniť záväzky vyplývajúce zo zmluvy o poskytnutí NFP a postupovať pritom v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.

Tieto údaje potrebujeme, aby sme vedeli v rámci realizácie projektu vykazovať v určenej štruktúre počet a kategóriu osôb využívajúcich poskytnutú podporu.

Doba uchovávania: **20 rokov**

**Príjemcovia osobných údajov**

V súvislosti s plnením zákonných povinností prevádzkovateľa sú resp. môžu byť príjemcami Vašich osobných údajov subjekty určené právnymi predpismi, najmä orgány štátnej správy a verejnej moci na výkon kontroly a dozoru. V závislosti od konkrétnych okolností môže patriť medzi príjemcov osobných údajov aj advokát, orgán činný v trestnom konaní či súd. Príjemcom údajov je aj externý poskytovateľ podpory a prevádzky webových stránok (online formuláre).

Príjemcom údajov spracúvaných na účel realizácie projektu zameraného na skvalitnenie informačného zabezpečenia výskumu a vývoja a služieb pre výskum a vývoj je poskytovateľ príspevku a iné právnymi predpismi učené subjekty (napr. NKÚ, Úrad vládneho auditu).

V prípadoch, kedy spracúvame Vaše osobné údaje prostredníctvom sprostredkovateľov, ako osobitnej kategórie príjemcov osobných údajov, dbáme na to, aby postupovali v súlade s platnými právnymi predpismi a podmienkami dohodnutými zmluvou o spracúvaní osobných údajov, aby boli viazaní mlčanlivosťou a vaše údaje chránili v súlade s požiadavkami GDPR.

Prenos údajov do tretej krajiny alebo medzinárodnej organizácii sa neuskutočňuje.

Vaše osobné údaje nebudú použité na automatizované individuálne rozhodovanie, vrátane profilovania.

**Práva dotknutých osôb:**

**Právo na prístup k osobným údajom podľa čl. 15 GDPR:**

Dotknutá osoba má právo na poskytnutie potvrdenia o tom, že prevádzkovateľ spracúva osobné údaje, ktoré sa jej týkajú. Dotknutá osoba má právo získať prístup k jej osobným údajom (má právo na poskytnutie kópie osobných údajov, ktoré má prevádzkovateľ o dotknutej osobe k dispozícii), a informácie o tom ako ich prevádzkovateľ spracúva v rozsahu podľa článku 15 GDPR.

**Právo na opravu osobných údajov podľa čl. 16 GDPR:**

Dotknutá osoba má právo na opravu osobných údajov, ktoré sa jej týkajú, ak sú nesprávne alebo na ich doplnenie, ak sú neúplné. Prevádzkovateľ musí žiadosti o opravu príp. doplnenie osobných údajov vyhovieť bez zbytočného odkladu.

**Právo na vymazanie (právo na „zabudnutie“) podľa čl. 17 GDPR:**

Dotknutá osoba má právo dosiahnuť u prevádzkovateľa bez zbytočného odkladu vymazanie osobných údajov, ktoré sa jej týkajú, a to za podmienok stanovených v čl. 17 GDPR (napr. ak osobné údaje, ktoré o nej prevádzkovateľ získal, už nie sú potrebné na účely, na ktorý sa získavali alebo inak spracúvali). Toto právo dotknutej osoby posúdi prevádzkovateľ z pohľadu všetkých relevantných okolností v súlade s čl. 17 GDPR (napr. prevádzkovateľ žiadosti nevyhovie, ak je spracúvanie potrebné - na splnenie zákonnej povinnosti prevádzkovateľa alebo na preukazovanie, uplatňovanie alebo obhajovanie právnych nárokov).

**Právo na obmedzenie spracúvania osobných údajov podľa čl. 18 GDPR:**

Dotknutá osoba má právo na to, aby prevádzkovateľ obmedzil spracúvanie jej osobných údajov, pokiaľ nastane niektorý z prípadov uvedených v čl. 18 GDPR (napr. ak dotknutá osoba napadne správnosť osobných údajov, a to počas obdobia na overenie ich správnosti). Ak sa spracúvanie obmedzilo v súlade s čl. 18 ods. 1 GDPR, takéto osobné údaje sa s výnimkou uchovávania spracúvajú: a) len so súhlasom dotknutej osoby, alebo b) na preukazovanie, uplatňovanie alebo obhajovanie právnych nárokov, alebo c) na ochranu práv inej fyzickej alebo právnickej osoby, alebo d) z dôvodov dôležitého verejného záujmu Únie alebo členského štátu.

**Právo na prenosnosť osobných údajov podľa čl. 20 GDPR:**

Ak sa spracúvanie zakladá ***na súhlase alebo na zmluve a vykonáva sa automatizovanými prostriedkami***, dotknutá osoba má právo získať svoje osobné údaje, ktoré poskytla prevádzkovateľovi, v štruktúrovanom, bežne používanom a strojovo čitateľnom formáte a má právo preniesť tieto údaje ďalšiemu prevádzkovateľovi. Pokiaľ je to technicky možné, má právo na prenos údajov priamo od jedného prevádzkovateľa k druhému.

**Právo namietať podľa čl. 21 GDPR:**

Ak k ***spracúvaniu dochádza na právnom základe******podľa čl. 6 ods. 1 písm. e) GDPR (splnenie úlohy realizovanej vo verejnom záujme*** alebo pri výkone verejnej moci) alebo ***podľa čl. 6 ods. 1 písm. f) GDPR (oprávnený záujem)***, dotknutá osoba má právo kedykoľvek namietať z dôvodov týkajúcich sa jej konkrétnej situácie proti spracúvaniu osobných údajov, ktoré sa jej týka*. Prevádzkovateľ v takomto prípade nesmie ďalej spracúvať osobné údaje, pokiaľ nepreukáže nevyhnutné oprávnené dôvody, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov.*

**Právo podať podnet alebo sťažnosť na Úrad na ochranu osobných údajov**

Môžete kedykoľvek podať podnet alebo sťažnosť vo veci spracúvania Vašich osobných údajov dozornému orgánu, t. j. Úradu na ochranu osobných údajov Slovenskej republiky, Hraničná 12, 820 07 Bratislava, tel.: +421 2 3231 3214, [www.dataprotection.gov.sk](http://www.dataprotection.gov.sk).